PLAT พุ่งแรงเกือบ 5% ขานรับกำไร Q3/59 โตเกิน 12%
PLAT พุ่งแรงเกือบ 5% ขานรับกำไร Q3/59 โตเกิน 12% ล่าสุด ณ เวลา 15.09 น. อยู่ที่ 6.95 บาท บวก 0.30 บาท หรือ 4.51% สูงสุด 7.20 บาท ต่ำสุด 6.65 บาท ด้วยมูลค่าซื้อขาย 173.59 ล้านบาท
16 พ.ย. 2559

ผู้สื่อข่าวรายงานว่า ราคาหุ้นบริษัท เดอะ แพลทินัม กรุ๊ป จำกัด (มหาชน) หรือ PLAT ณ เวลา 15.09 น. อยู่ที่ 6.95 บาท บวก 0.30 บาท หรือ 4.51% สูงสุด 7.20 บาท ต่ำสุด 6.65 บาท ด้วยมูลค่าซื้อขาย 173.59 ล้านบาทขณะที่ดัชนีหุ้นไทยโดยรวมบวก 0.10%

โดยปัจจัยที่ส่งผลให้ราคาหุ้น PLAT ปรับตัวขึ้นแรงมาจากการที่บริษัทประกาศผลการดำเนินงานไตรมาส 3/59 มีกำไรเพิ่มขึ้น ทั้งนี้คาดว่านักลงทุนเข้าซื้อเนื่องจากเกิดความมั่นใจในธุรกิจของบริษัท จากผลการดำเนินงาน
บริษัทรายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 178.95 ล้านบาท หรือมีกำไรสุทธิ 0.06 บาทต่อหุ้น เพิ่มขึ้น 12.70% จากช่วงเดียวกันของปีก่อนที่มีกำไรสุทธิ 158.78 ล้านบาท หรือมีกำไรสุทธิ 0.06 บาทต่อหุ้น 